*Az USA születése és alkotmánya*

**Észak-Amerikát** a **XVI. századtól** kezdve több hatalom is gyarmatosította. A **spanyolok**Floridát és Nyugat-Amerikát vették birtokukba arany reményében, a **franciák** pedig a Szent Lőrinc folyó torkolatától kiindulva eljutottak a Mississippi völgyéig (a későbbi Louisiana).

A kontinens keleti partvidékére először angol vallási menekültek (puritánok) érkeztek**(Mayflower)**; az első szervezett gyarmatuk **Virginia (1607)** volt. Saját önkormányzatokat alakítottak ki, puritán szellemiségükkel kialakították életüket, így alakult ki a XVIII. századra a**13 angol gyarmat**, amely a Brit Birodalom része volt (utolsó: Georgia, 1732). A gyarmatok külkapcsolatait előzetesen az **indiánokkal** folytatott harc és a virágzó **kereskedelem**jellemezte. A rézbőrű őslakosok száma folyamatosan csökkent, hiszen a telepesek által behozott betegségek és tűzfegyvereik egyaránt pusztították őket, míg életterük egyre csökkent. Az északi gyarmatok **rumot** adtak el Afrikában rabszolgákért, akikért a Karib-térségben melaszt kaptak, amiből rumot készítette; ezenkívül fejlett volt az északi **faipar** is. A középső területek központja New York lett, főleg a **farmergazdálkodás** jellemezte. Délen a Karib-térséghez hasonlóan **monokultáris ültetvénygazdálkodás** alakult ki (már itt látható Észak és Dél különbözősége, ami a polgárháború idejére éleződik ki), és a termesztett **cukornádat** Angliának adták el.

Kezdetben az anyaország és a gyarmatok viszonya békés volt, a britek hagyták a gyarmataik fejlődését és önkormányzatiságát fejlődni. Azonban elérkezett a **hétéves háború (1756-63)**, amelyben az angolok a franciákat kiűzték Észak-Amerikából. A győzelemhez az angolok rengeteg kölcsönt vettek fel, amit áthárítottak a gyarmatokra; új illetékeket, adókat vezettek be, visszaszorították a megerősödő helyi önkormányzatokat. Időrendben:

* megtiltották az Appalache-hegységen túli letelepedést, ami kivitelezhetetlen volt, ráadásul még jobban összekovácsolta a gyarmatokat (1763)
* megtiltották az önálló pénzkibocsátást (pénzadó, 1764)
* **cukoradó (1764)**: a kereskedelem ellehetetlenítése (vám)
* **beszállásolási törvény** (az ottmaradt katonákat kötelesek voltak az amerikaiak elszállásolni, **1765**), alapvetően sérti a szabadságjogokat
* bélyegtörvény (1765): minden amerikai iratra, újságra kötelező illetéket szabtak ki, az „utolsó csepp a pohárban”

Az intézkedések éles ellenállást váltottak ki, amelynek alapja az **önálló önkormányzat**megtartása volt. Az amerikai telepesek nem fogadtak el adót olyan szervtől, ahol nincs képviseletük (jelen esetben a londoni parlament). Már ekkor látszódott, hogy az új eszmék mekkora hatással vannak a gyarmatok népére, és a **felvilágosodás** a későbbi háború és az alkotmány ideológiai alapja lett. A polgári engedetlenség **csempészet** és az angol áruk**bojkottálása** formájában nyilvánult meg (1766). Mindez komoly károkat okozott a brit gazdaságnak, ezért enyhítettek az intézkedéseken, ám 1770-ben ismét növelték az adókat. A következő 3 évben az ellentéteket csak a teljes függetlenséget célul kitűző **radikálisok**(**Samuel Adams** vezetésével) tartották életben. Azonban amikor a Kelet-Indiai Társaság monopóliumot és vámmentes kereskedést kapott a teára a birodalmon belül, Amerika felháborodott. Bostonban indiánnak öltözött radikálisok 45 tonna teát hajítottak az óceánba**(bostoni teadélután, 1773)**; az ezt követő angol megtorlás gyakorlatilag kirobbantotta a háborút.

A gyarmatok képviselői az **I. Kontinentális Kongresszus (Philadelphia, 1774)** keretében kimondták a korábbi intézkedések törvénytelenségét, és kijelentették, hogy joguk van saját, önálló törvényhozásra; ezzel megalapozva a 13 gyarmat együttműködését. Nem sokkal ezután sor került az első fegyveres összecsapásokra, kitört az **amerikai függetlenségi háború (1775-1783)**. Thomas Jefferson megfogalmazta a **Függetlenségi Nyilatkozatot (1776. július 4.)**, amely biztosította a függetlenséget és az alapvető emberi szabadságjogokat; a mai napig július 4. amerikai nemzeti ünnep (Independence Day).

A háborúban kezdetben a szárazföldön és tengeren egyaránt túlerőben lévő angolok arattak győzelmeket, a kikötőket blokád alá vették. Azonban a logisztikai problémák (távolság) és az amerikaiak partizán harcmodora, helyismerete döntőnek bizonyult, az első jelentős győzelmüket **Saratovánál** aratták **(1777)**. Mikor a brit gyarmati terjeszkedésre féltékeny **Franciaország**, **Spanyolország** és **Hollandia** elkezdte támogatni Amerikát (1778), a háború már az amerikaiak felé billent. Önkéntes tábornokok (pl. **La Fayette**) csatlakoztak a harcokhoz, és **Yorktown-nál (1781)** döntő győzelmet arattak. A **versailles-i békében (1783)** Anglia elismerte az új állam, az **Amerikai Egyesült Államok**függetlenségét, amely megszerezte a Mississippiig terjedő területet.

A háború után a legégetőbb kérdés a 13 gyarmat viszonyának rendezése volt. A vezetők az**államszövetség** mellett döntöttek, az USA első elnöke **George Washington** lett. Az új**alkotmány** **Benjamin Franklin** és **Thomas Jefferson** vezérletével készült el, a felvilágosodás szellemében. **1787-ben** készült el, a ma legrégebben életben lévő alkotmány (néhány kiegészítéssel). Azóta 27 kiegészítést ért meg, a legfőbb hozzáadás a **Jogok Törvénye (1791)** volt, amely az alapvető emberi jogokat fektette le.

Az USA alkotmánya **demokratikus államtípusú, köztársaság államformájú** államot határoz meg. A **demokrácia** ókori eredetű (Athén), legfőbb jellemzői:

* **jogállamiság**: az állam is alá van rendelve az emberi jogoknak; legfőbb kritériuma, hogy a hatalommal felruházott emberek (miniszterek, köztársasági elnök, miniszterelnök, elnök, stb.) sem állhatnak a jog felett, az alapján kell működniük és hivatalukat betölteniük
* **alkotmány**: egy állam alaptörvényeinek összessége
* **jogegyenlőség**: minden ember egyenlő természeti jogaiban (a szabadsághoz, élethez és tulajdonhoz való jog)
* **népszuverenitás**: a hatalom forrása a nép, képviseleti rendszeren keresztül irányítják az országot
* **a hatalmi ágak szétválasztása**: a bíráskodás, törvényhozás és végrehajtás külön, egymástól függetlenül és egymást kölcsönösen ellenőrizve működik

Az USA **szövetségi köztársaság** lett; minden tagállam (ma 50) ügyeit külön intézhette, azonban a **külügy**, **hadügy**, **pénzügy**, **vámpolitika** és **egészségügy** (közös ügyek) a központi kormányzat, **közös intézmények** hatáskörébe került. A törvényhozó intézmény a**Kongresszus**, amely két kamarás:

* **Képviselőház** (alsóház): a tagállamok választással (2 évente), számaránynak megfelelő képviselőt delegálhattak a Képviselőházba
* **Szenátus** (felsőház): a tagállamok mindegyike 2 **szenátort** (+30 év, 6 éves mandátum) küldhet a Szenátusba; őket az egyes tagállamok törvényhozó testületei választják

Az állam élén az **elnök** áll, aki egyszerre a végrehajtó hatalom feje és **államfő** is. **Elektori testület** választja, mindenképpen amerikai és 30 év feletti férfi. Nagy hatalom összpontosul a kezében, tehát az USA **prezidenciális** jellegű köztársaság (mint Franciaország). Ő nevezi ki a **minisztereket** (helyettese a külügyminiszter), a hadsereg parancsnoka (ő nevezi ki a főtiszteket), a szövetségi intézmények (FBI, CIA) vezetőit is ő jelöli ki. 1-szer újraválasztható, megbízatása 4 évre szól.

A **Legfelsőbb Bíróság** **alkotmánybíróság**, 9 tagú (az elnök + 8 tag, akit az elnök nevez ki). Feladata a jogállamiság és a hatalmi ágak szétválasztásának ellenőrzése. A kölcsönös ellenőrzés az a tényező, amely megakadályozza Amerikában az egyeduralom kialakulását. A hatalmi ágak szétválasztása a következő módon valósul meg: **elnöki vétójog**, kongresszusi jóváhagyás szükséges.

Az alkotmány biztosítja az alapvető emberi szabadságjogokat; minden fehér férfinak szavazati joga volt (ma már általános titkos szavazati jog van). A **feketék** kérdését azonban eredetileg nem tisztázta az alkotmány, mivel a déli államok szempontjából fontos volt a rabszolgamunka.