**Balassi Bálint szerelmi költészete**

Balassi verseit 3 nagy csoportba sorolhatjuk:

* Szerelmes versek
* Vitézi versek
* Istenes versek

Verseit **3x33**as ciklusokban akarta írni, de csak 2x33 ciklust készített el.

Balassi az első a magyar irodalomban, aki szerelmes verset ír.

**Losonczy Annával** való viszonya 1578-ban kezdődött és hat évig tartott. Ez alatt a hat év alatt keletkeztek az **Anna-versek**. Amikor Anna megözvegyült Balassi újra próbálkozott nála. Anna azonban nem hagyta magát. Nem akarta összekötni életét egy kétes hírű költővel.

Ebben az időszakban írta a Júlia-verseket. Reneszánsz hagyomány alapján másképp nevezte kedvesét verseiben.

Losonczy Annához írt költeményeit a Balassa-kódex tartalmazza. (1874-Radványban fedezik fel) Két versciklusból áll. Az 1-33. versig találjuk életének történetét a gyermekkorától a házasságkötéséig unokatestvérével. Ebben az első ciklusban találhatóak tehát az Anna-versek. A második ciklusban (34-66.) a házasságkötésétől Lengyelországba való indulásáig ismerhetjük meg a költő életútját. Itt találhatóak tehát a Júlia versek.

Az Anna verek szimmetrikusak, ezek boldogabb hangvételűek, míg a Júlia versek eltérnek ettől, itt már csak a vágyakozást, az elérhetetlen szerelmet írja le.

Mind az Anna- és mind a Júlia-versek ihletője Petrarca, aki Laurához, az elérhetetlen kedveséhez írta költeményeit dalos könyvében. Verseiben megjelenik a szerelemtől szenvedő költő, aki bókol, udvarol. A trubadúr líra elérhetetlen női alakja is megihlette Balassit.

A szerelmes verseket virágénekek mintájára írja meg.

**Virágének:** olyan műdal, amelynek ismerjük a szerzőjét és témája a szerelem.

Szerelmi költészete:

* vallomásos jellegű
* széphistóriák és virágénekek mintája -> nyelvhasználat, ritmizálás
* virágszimbolika, fényszimbolika (halmozás, fokozás)
* virágénekekből és műdalokból átvett költői képek használata
* hasonlatok gyakori használata
* test ábrázolása
* megszólítás
* **Balassi-strófa:** olyan magyaros verselésű két 6 szótagos és egy 7 szótagos sorból álló versszak, melynek tagolása attól függ, hogy a belső rímet figyelembe vesszük vagy sem. Ennek megfelelően lehet 3,6 illetve 9 soros.

Júliára talála így köszöne néki:

Az egész vers elragadott ujjongó bókok halmaza, mely túlzással indul: “Ez világ sem kell már nékem…”

Boldog felkiáltás, üdvözlés. Júlia nélkül értéktelen, értelmetlen a világ. Metaforák sorozatával dicsőíti Júliát. Az imádott hölgy tulajdonságai nem derülnek ki, csak a költő érzelmei. A köszöntéssel nem áll arányban a válasz.

Bókok halmozásán keresztül (szívem, lelkem, szerelmem) jut el az 5. versszakig, melyben vallomást tesz: ” Csak téged óhajt lelkem”

Az utolsó versszakban látszik a szerelmesek közötti végtelen távolság. A megközelíthetetlen Júlia képével zárul a vers, mivel Júlia csak elmosolyodik Balassin, ki térdet és fejet hajt előtte, nem viszonozza szerelmét. A középkor udvarlóköltészetének elemei a versben:

* nemes, udvari ember világa: palotának, fejedelemnek nevezi a költő Júliát
* virág metaforákkal nevezi meg: viola (fiatalság), rózsa (szerelem)
* ütemhangsúlyos verstechnika: hangsúlyos és hangsúlytalan szótagok szabályos váltakozása alkotják a ritmust, kétütemű nyolcasok (ütemosztás 4/4), pattogó, élénk ritmus
* felsorolások, fokozások, ellentétek (nap – szemöldök feketesége)
* alliterációk (élj, élj életem…)