**A magyar államalapítás**

Miután **955-ben Augsburgnál** vereséget szenvedtek a magyarok I. Ottó császártól, lezárultak a kalandozások. A legnagyobb kérdés az volt, hogy elpusztulunk, vagy csatlakozunk Európához. Ennek feltétele a **kereszténység** felvétele, illetve a **feudalista államrend** átvétele volt.

**Géza fejedelem (972-997)** nevéhez fűződik a törzs- és nemzetségfők hatalmának letörése és a kereszténység meghonosítása Magyarországon. Békés külpolitikát folytatott, nem engedélyezett több kalandozó hadjáratot, és lemondott a Lajtán túli szerzett magyar területekről. **972-ben Quedlinburg** várába küldött követeket I. Ottóhoz, hogy küldjön hazánkba térítő papokat. Összességében megerősítette a központi hatalmat; növelte a fejedelmi birtokokat és dinasztikus úton is erősítette hatalmát. Fiát, Vajkot keresztény módon nevelte, és összeházasította **Gizella** bajor királynéval; ám ő még pogányként élte életét (és úgy is örökölte a hatalmat; a **seniorátus** útján = pogány öröklődési rend, a legidősebb férfi családtag örököl). Vajk megkeresztelkedett, és neve ezután **István**.

Géza után **István (997 (1000)-1038)** került hatalomra, ami a **primogenitúra**érvényesülését (= keresztény öröklődési rend, az elsőszülött fiú örököl) jelentette. Ellenfele volt **Koppány**(Somogy-megye), aki a hatalmat a seniorátus elve miatt követelte; nyomatékosításként elvette Géza özvegyét **(levirátus)**. István legyőzte Koppányt, ezután a II. Szilveszter pápa által küldött koronával megkoronázkodott Esztergomban; ő lett Magyarország első királya, **I. (Szent) István**. További harcokban legyőzte **Gyulát** (1003, Erdély) és **Ajtonyt** (Temesköz); így az ország teljes területére kiterjesztette hatalmát.

I. István nevéhez fűződik a **magyar államalapítás**, azaz **a Kárpát-medence politikai egységesítése**.

Kiépítette a **magyar egyházszervezetet**, ami támogatta az ország függetlenségét, hiszen csak a pápának volt alárendelve. Az egyház élén a két **érsekség (Esztergom, Kalocsa)**állt (a legfőbb tisztség az esztergomi érsek), ezután következett a **8 püspökség** (Veszprém, Pécs, Győr, Csanád, Eger, Vác, Gyulafehérvár, Várad). Az ő munkájukat segítették a**káptalanok**, amelyek a **kanonokok** (főpapok) szervezetei voltak; vezetője a **prépost**(főkanonok) volt. Jelentős szerepük volt az oktatásban, és itt működtek a középkori magyar állam közjegyzőségei, a **hiteleshelyek** is. Az egyházszervezet további rétegei a **plébániák**és az **esperességek** lettek. Törvényeket hozott az egyház segítése és az új rend betarttatása érdekében; minden 10 falunak építenie kellett 1 templomot (egyetlen fennmaradt **Gyulafehérvárott**), létrehozta a **tizedet** (**dézsma**, egyházi adó). Emellett hatalmas földadományokban részesítette a katolikus egyházat, Az első megjelenő szerzetesrend a bencés volt, amely **Pécsváradon**, **Zalavárott** és **Pannonhalmán** hozott létre kolostorokat.

A **világi államszervezet** kiépítése döntően a királyi birtokokon alapult; ezek adták a királyi hatalom alapját, a föld 2/3 része István kezében összpontosult **(patrimoniális királyság)**. A maradék 1/3 részt a **magánbirtokok** és az **egyházi birtokok alkották**, amelyek közül a magánbirtokok két részre tagolódtak: a **várföldek** egy-egy vár személyzetét és a **várnépet (várkatonák, várjobbágyok)** látták el, vezetőjük a **várispán** volt (Magyarország hadszervezete a korban a királyi várakon alapult); az **udvarbirtokok** a királyi családot voltak hivatottak eltartani **(udvarnép)**. Mivel ezen nagybirtokok **szórt formában**helyezkedtek el, István az új területi egységeket úgy alkotta meg, hogy arányosan tartalmazza az egyes birtokformákat. Ez az új közigazgatási egység a **45 db KIRÁLYI VÁRMEGYE**, amelyek központjában egy-egy királyi birtokon lévő fontos vár állt. Élén a**megyés ispán** **(comes)** állt, aki egyben várispán, katonai vezető és a bírói hatalom vezetője is volt; munkájáért cserébe megtarthatta a termény 1/3 részét. A vármegye tehát**közigazgatási**, **katonai** és **bírói** feladatkört látott el; rendszerének élén a **nádorispán állt**, amely a legfőbb világi tisztség volt a király után.

Magyarország társadalmának élén a **király** állt, akinek a hatalma a földbirtokokon alapult (az ország területének **2/3-a**); fontos döntések előtt mindig kikérte a **királyi tanács**véleményét. A **törzsi vezetőkből** és a külföldről bevándorolt **lovagokból** kezdett kialakulni egy **nagybirtokos réteg**, akinek a tulajdonjogait István törvényeiben elismerte. A társadalom közepét a szabad, saját földekkel rendelkező **vitézek** alkották; azon szabadok, akik elvesztették földjeiket, vagy az ország peremterületeire vándoroltak, vagy földesúri függésbe kerültek. A **szolgák** uruk földjét művelték, de sokan cserébe földet kaptak. A birtoktalan szabadok és a felszabadított szolgák összeolvadása csak a XII. században kezdődött meg **(jobbágyság)**.

I. István tehát lefektette a feudális, keresztény magyar állam alapjait, azonban fia, **Imre**meghalt és így ága megszakadt. **Vazult** és családját száműzték Magyarországról, így István halála után **Orseolo Péter (1038-1041)** örökölte a trónt.