*A náci Németország*

A németországi **Weimari Köztársaság (1918-1933)** rövid gazdasági és politikai konszolidációt jelentett a legyőzött ország számára. Azonban az **1929-es amerikai világválság** az Európai országok közül a legnagyobb mértékben Németországot sújtotta: a**Dawes-terv (1924)** (nagyszabású amerikai kölcsönprogram a jóvátétel fizetésére) miatt pénzügyileg függtek az USA-tól. A válság hatására rohamosan megnőtt a **munkanélküliség (1933: 10% = 6 millió fő!)**, a társadalom radikalizálódott. Előretörtek a politikai szélsőségek: az **1932. júliusi választásokon** a kommunisták 17%-ot, a szélsőjobbos **nácik 37%-ot**szereztek.

A **nácizmus (nemzetiszocializmus)** szélsőjobboldali irányzat, de radikálisabb az általános fasizmusnál. **Nemzeti igazságtételt** követel, társadalmi bázisa a **kispolgárság** és a**munkásság** (Németországban az **„elveszett nemzedék”** a háború után): ezeket a rétegeket lehet kifosztottságuk és reménytelenségük miatt **demagógiával** meggyőzni; ezért nőtt meg rohamosan a nácik népszerűsége a világválság után Németországban.

A nácizmus ideológiai alapja a **fajelmélet**, ami a **szociáldarwinizmusra** épül; azaz a nácik a **természetes kiválasztódást** az emberiségre is értelmezték: ők maguk az uralkodásra termett **árja faj** (szőke haj, kék szem), míg az alsóbbrendű fajokat (zsidók, feketék, cigányok, homoszexuálisok, stb.) lenézték, pusztulásra ítélték. Ezt **szélsőséges antiszemitizmusnak** nevezzük, a zsidókat konkrétan bűnbakként tartották számon az I. világháborús veszteségért **(„tőrdöfés-elmélet”**: a hadsereget belülről züllesztették); ráadásul a nyomorgó népet könnyen a tőkés zsidó-réteg ellen lehetett hangolni. A nácizmus általános jellemzői az **etatizmus** (hit az állam erejében), a **demokráciaellenesség**, a**baloldalellenesség** és az **egyházellenesség**. Eszközei a **terror**, a **propaganda** (teljes ellenőrzése a sajtónak és a médiának), **félkatonai szervezetek** (jelen esetben az **SS**) és egy **vezérelvű párt**. A nácik jelképe a **horogkereszt** (ókori keleti vándormotívum), és a**vörös szín** (forradalom, társadalmi radikalizmus).

A németországi nácik pártja a **Német Nemzetiszocialista Munkáspárt** **(NSDAP)** volt**(„szocialista”**: segíti a rászorulókat, földosztás, az ipar munkás ellenőrzése; **„nemzeti”**: szélsőséges nacionalizmus faji alapon, revans), aminek a vezetője a **müncheni sörpuccs (1923)** után **Adolf Hitler** lett, aki átszervezte azt. Hitlert ugyan a puccs leverése után 5 év börtönbüntetésre ítéltek, abból csak 13 hónapot ült le; eközben írta meg híres művét, a**Mein Kampf-ot**. Ebben kifejtette **háromlépcsős programját**, amely később a náci párt alapprogramja lett:

1. a **versailles-i béke felülvizsgálása** és hatályon ívül helyezése: a Rajna-vidék remilitarizálása, fegyverkezés, a jóvátétel fizetésének megtagadása
2. egy **85 milliós Német Birodalom** létrehozása, a határ menti német többségű területek hozzácsatolása
3. **szabad élettér (lebensraum)** biztosítása kelet felé (Lengyelország, Szovjetunió)

A világválság Németországban nem csak gazdasági, hanem **politikai válságot** is jelentett: gyakoriak voltak a puccsok, a kormányválságok. Mivel a jobboldal félt a kommunisták hatalomra kerülésétől, megegyeztek a nemzetiszocialistákkal; kérésükre **Hindenburg**államfő (a 48-as cikkelyre támaszkodva!) **kinevezte Hitlert birodalmi kancellárrá (1933. január 30.)**. Ugyan a jobboldali politikusok úgy vélték, kontrollálni tudják Hitlert, nem számoltak gátlástalanságával: azonnal elkezdte lebontani a demokratikus, alkotmányos kereteket. A kiírt új választásokat meghatározta a **Reichstag kigyulladása (1933. február 27.)**, amit a nácik megpróbáltak a kommunistákra kenni (**Georgij Dimitrov** bolgár kommunista vezető azonban ártatlannak bizonyult). A választásokon a náci párt mindennek ellenére nem szerzett abszolút többséget **(44%)**, a kommunisták így is kaptak **12%-ot**. Azonban a Reichstag **1933. márciusában** elfogadta a **felhatalmazási törvényt**, amely szerint a kancellár rendeleti úton, a parlament jóváhagyása nélkül is kormányozhat.

A **totális diktatúra** kiépülése gyors volt; a tartományi önkormányzatokat feloszlatták, a tartományok élére teljhatalmú birodalmi helytartókat neveztek ki. 1933. tavaszán betiltották a kommunista pártot, és **1933. júliusában** rendelettel akadályozták az NSDAP-n kívüli pártok működését: kialakult az **egypártrendszer**. A rendőrséget állami irányítás alá vették, a politikai foglyokat pedig az újonnan létesített **koncentrációs táborokba** (még csak munkatáborok…) vitték. Hitler megerősítette a politikai rendőrségét a **Gestapót**, amelyet megbízható embere, **Heinrich Himmler** vezetett. A náci párt **Ernst Röhm** által irányított félkatonai szervezete, az **SA** azonban a Hitlerétől eltérő nézeteket hangoztatott, ezért **1934. június 29-30.** éjszaka („hosszú kések éjszakája”) több 100 embert és a vezetőit megölték. Az SA szerepét ezután átvette az **SS (Schutz-Staffel = Véderő)**, amely eredetileg Hitler személyes testőrsége volt. **1934. augusztusában** meghalt Hindenburg köztársasági elnök; Hitler magához vette az államfői tisztséget is, hatalma Németországban megkérdőjelezhetetlenné vált **(Führer)**. Az állam irányítása alól senki nem vonhatta ki magát, az élet minden területét a nácik irányították. A fiatalok számára egyetlen szervezet, a**Hitlerjugend** létezett; az egyházi vezetők többségét letartóztatták vagy meggyilkolták. A propaganda számára külön minisztériumot hoztak létre, az élére **Joseph Goebbels** került. Létrejött a **Harmadik Birodalom**.

A nácik legfőbb ellenségképe a zsidóság volt, ezért minden szempontból korlátozandó őket, Hitler meghozta a **nürnbergi törvényeket (1935)**. Megtiltották nekik az árjával kötendő házasságot, nem tekintették őket német állampolgároknak. Ellehetetlenítették megélhetésüket: állami alkalmazásba nem léphettek, közalkalmazottak sem lehettek. Az üzleti életben (tőzsde, bankok) nem vehettek részt, 5000 márka fölötti vagyonukat már be kellett jelenteni. A zsidóság ellen **1938. november 9-10.**éjszaka**(„kristályéjszaka”)**átfogó támadás indult; embereket gyilkoltak meg vagy tartóztattak le, üzleteket romboltak szét, zsinagógákat romboltak földig. Mindezek után felszólították a zsidóságot, hogy fizessenek az okozott kárért. A zsidók szervezett összegyűjtésére **(gettósítás)** és deportálására csak a világháború alatt került sor, mint ahogy a megsemmisítésükre vonatkozó tervet **(endlösung)** is akkor dolgozták ki.

A német gazdaság **önellátásra** törekedett. Állami vezetés alá vették, a központi intézmény a**4 éves terv Hivatala lett** (vezetője **Hermann Göring**, a birodalom 2. embere és a Luftwaffe parancsnoka). A négyéves terv erős állami szabályzást jelentett, célja a háborúra való felkészítés volt; ezért kapott rendkívüli szerepet a **hadiipar** és az **infrastruktúrák**fejlesztése (autópályák!). A munkanélküliség felszámolása érdekében munkahelyteremtő politikát folytattak, az ipar teljesítménye **107%-kal** nőtt a korszakban. Mindennek hatására a Harmadik Birodalomban az életszínvonal viszonylag magas lett.

Nemzetközi politikájában Hitler követte a háromlépcsős programot. Megtagadta a jóvátétel fizetését, és **remilitarizálta a Rajna-vidéket (1936. március)**. Olaszországgal létrehozta a**tengelyt (1935)**, amely a II. világháború egyik oldalát képezte. **Annektálta Ausztriát (Anschluss, 1938. március 12-13.)**, majd Csehszlovákia német lakta (morva) részeit is hozzácsatolta a Harmadik Birodalomhoz **(München, 1938. szeptember 25.)**. Elfoglalta Csehszlovákiát, létrehozva a **Cseh-Morva Protektorátust (1939. március 14.)**. Ugyan Hitler már régen megszegte a versailles-i békét, a francia **(Blum)** és az angol**(Chamberlain)** miniszterelnökök abban reménykedtek, hogy keletre tudják tolni Hitlert; ezért sem voltak felkészülve a világháborúra. Hitler a Szovjetunióval MNT-t kötött **(Molotov-Ribbentrop paktum, 1939. augusztus 23.)**, majd lerohanta Lengyelországot **(1939. szeptember 1.)**: ezzel megkezdődött a **2. világháború**.