Németország (1848-1914)

**Németország** területén a történelem során több szerveződés, állam is létezett: a **Német-Római Birodalom (962-1806)**, a **Német Szövetség (1815 után)** és a **Rajnai Szövetség**is (Napóleon alatt), ám nem alakult ki egységes német állam. **1848-ban** **forradalmi úton**próbálták ezt elérni, de sikertelenül.

Ezután merült föl a **dinasztikus út** gondolata; két elképzelés is napvilágot látott. A**kisnémet terv** Ausztria kizárásával, a **Hohenzollern-dinasztia** és **Poroszország**vezetésével (szoros szövetség), míg a **nagynémet terv** a **Habsburg-dinasztia** és**Ausztria** vezetésével kívánta a német egységet végrehajtani (laza szövetség). Több ok miatt végül a kisnémet terv jutott érvényre.

1848 forradalmai után Németország területén hatalmas mértékű gazdasági fejlődés indult, elsősorban a **nehézipar** és a **gépgyártás** területén. Mindennek az élén **Poroszország** járt, mivel itt volt található a térség két legfejlettebb iparvidéke, **Szilézia** és a **Ruhr-vidék**. Szorosabb gazdasági egység, nagyfokú koncentráció jellemezte a német ipart (pl.**Zollverein – Vámszövetség**). Új iparágak jelentek meg, mint pl. a **vegyipar** és az**elektrotechnika** (pl. **Siemens)**. Poroszország államformája alkotmányos monarchia volt, kormánya élére **1862-ben** **Otto von Bismarck**, a **„vaskancellár”** került. Ő a német egységet háború útján látta megvalósíthatónak, ezért keresztülvitt egy jelentős hadseregreformot (1862): 3 éves általános hadkötelezettséget vezetett be, és a haderőt modern fegyverekkel szerelte fel (pl. a poroszok használtak először hátultöltős, **Dreyser-féle puskát**). Mindennek köszönhetően a porosz hadsereg létszáma drasztikusan megnőtt. Bismarck az **1863-as lengyel felkelés** alatt oroszbarát politikát folytatott, ezzel megnyerve a cár bizalmát, amely eközben már eltávolodott Ausztriától **(krími háború, 1853-56)**. Bismarcknak Angliától sem kellett tartania, mert egy erős német állam sokkal jobb ellensúly lett volna, mint Ausztria. A **Habsburg Birodalom** ugyan nagy népességű (és ezért nagyobb hadsereget tudott kiállítani), viszont gazdaságilag jóval gyengébb (habár fejlődött) és elég soknemzetiségű volt; egy nemzete sem volt akkora fölényben, hogy nemzeti dinasztiaként végre tudják hajtani a német egyesítést. Ráadásul a birodalom sokkal inkább el volt foglalva a magyarokkal, **1859-ben** pedig súlyos vereséget szenvedett Itáliában (**Lombardia**elvesztése).

A két nagyhatalom háborújának előzménye a **Schleswig-Holstein-i konfliktus** **(1864)**volt. Együtt szálltak harcba a két tartományért Dánia ellen, és meg is nyerték a háborút; az északi **Schleswig** porosz, míg a déli **Holstein** osztrák ellenőrzés alá került. A Habsburgok területcserével (Szilézia) próbálták a helyzetet megoldani (Holstein messze volt), amit persze a poroszok nem hagytak; végül kitört **a porosz-osztrák háború (1866)**. A poroszok másfél hónap alatt győzelmet arattak, a döntő csatára **Königgrätz-Sadowánál** került sor. A**prágai békében (1866)** Bismarck nem diktált túl kemény feltételeket Ausztriának (a kisnémet terv elismerése), ráadásul az olasz problémát is megoldotta nekik **Velence**átadatásával. Ezzel elérte, hogy ne legyen a Habsburgoknak revansérzetük, ami később fontos lett. Megalakult az **Észak-Német Szövetség**, amely még nem tartalmazta pl.**Bajorországot**, Pfalzot vagy Württemberget, de a Német Birodalom alkotmányos alapja lett. Már ekkor érzékelhető volt a porosz túlsúly: az állam államfője a mindenkori porosz uralkodó, mindenkori miniszterelnöke pedig a mindenkori porosz kancellár lett.

Ezután a poroszoknak **Franciaországgal** kellett szembenézniük, akik nem tűrtek meg egy erős német államot a szomszédban. Bismarck ügyesen kiprovokált egy francia hadüzenetet**(porosz-francia háború)**, ráadásul nem kellett egyéb ellenfelektől tartania (lásd följebb). A franciák a **Moltke tábornok** által vezette poroszoktól **Sedannál (1870. szeptember 2.)**döntő győzelmet arattak, és megszállták Párizzsal együtt az ország jelentős részét. **1871. június 18-án**, a versailles-i palota tükörtermében kikiáltották **Német Császárságot**, amelyhez ekkor csatlakoztak a délnémet államok is. Németországhoz csatolták **Elzász-Lotaringiát** is, és 5 milliárd livre hadisarc kifizetéséig fennmaradt a német megszállás Franciaországban. Mindezen események jelentős csorbát ejtettek a franciák becsületén, amelyet később vissza is fizettek az első világháború után.

A Német Császárság **szövetségi állam** és **alkotmányos monarchia** volt. Császára a mindenkori porosz király **(I. Vilmos, 1871-1888)**, a mindenkori szövetségi kancellár pedig a mindenkori porosz kancellár lett (Bismarck 1871-1890). A közös ügyeket (hadügy, külügy, pénzügy) a **Reichstag (birodalmi gyűlés)** intézte, a szövetségi tanács (Felsőház) pedig a**Bundesrat**volt. A közigazgatás, oktatás, egészségügy, stb. területén megvolt a tartományok **állami szuverenitása**, de az intézményrendszerben erős volt a porosz túlsúly, ami okozott konfliktust (pl. a bajorok). A választójogot általános titkos szavazati jog jellemezte. Az állam meghirdette a **kultúrharcot**, visszaszorította a katolikus egyház jogait. Itt jött létre Európa első teljeskörű TB-rendszere is (1889).

Otto von Bismarck monarchista volt, a császár érdekeit tartotta szem előtt; abszolút meghatározó szerepe volt a német kül- és belpolitikában. Külpolitikáját **kontinentális politika** jellemezte, a fő ellenfelének Franciaországot tartotta **(revans)**, lemondott a gyarmati terjeszkedésről. A franciák elszigetelése érdekében elérte a **konzervatív szövetség (3 császár szövetsége, 1873)** létrehozását **Németország**, **Oroszország** és az új állam, az **Osztrák-Magyar Monarchia** között. Laza diplomáciai szövetség volt, amelyet azonban a **dinasztikus szolidaritás**, a nem létező (vagy korlátozott) parlamentarizmus és a **Lengyelország** feletti közös uralom is összetartott. A szövetség azonban a **Balkánon** megbukott, hiszen a gyengülő Oszmán Birodalom által hagyott**hatalmi űrt** be akarta tölteni a cári Oroszország, evvel viszont fenyegette a Monarchia biztonságát. Az **1877-78-as orosz-török** háború után Oroszország jelentős befolyásra tett szert a Balkánon, és ezért a Monarchia és Nagy-Britannia (a tengerszorosok ellenőrzése miatt) felülvizsgálta a **San Stefanói** békét. Összehívták a **berlini kongresszust (1878)**, amely visszaszorította a térségben Oroszországot, a törökök jelentős területeket tarthattak meg. Elfoglalhatták viszont **Besszarábiát**, és a Monarchia **okkupálta Boszniát**. Ennek ellenére a konzervatív szövetség felbomlott, a Monarchia és Oroszország hatalmi érdekellentétei miatt.

Viszont a német-magyar együttműködés a kongresszus után erősödött, és a két állam megkötötte a **kettős szövetséget (1879)**. Ez egy védelmi megállapodás volt, mely kimondta, hogy ha bármelyik felet támadás érné, a másik támogatja őt haderejével (ez elsősorban az orosz fenyegetés ellen irányult). A szövetségbe hamarosan bevonták**Olaszországot** (**hármas szövetség, 1882)**, majd Romániát is **(négyes szövetség, 1883)**. Ennek hatására az oroszok a németek legnagyobb ellenfelével, a franciákkal szövetséget kötöttek **(1893)**. Anglia és Franciaország elhatárolták észak-afrikai gyarmati érdekeiket, létrehozták az **entente cordiale-t (1904)**. Végül az oroszok az angolokkal is megállapodtak**(1907)**, elhatárolták Afganisztán és Irán térségében gyarmati érdekeiket. Az angolok, franciák és oroszok közötti szövetségi rendszert **Antantnak** nevezzük, és az 1. világháborúban ellenfeleik a kettős szövetség tagjai, a **központi hatalmak** voltak.

Bismarckot 1890-ben I. Vilmos fia, **II. Vilmos császár (1888-1918)** menesztette. Az új korszak az **imperializmus** kora: külpolitikája megváltozott, tőkés üzleti körök nyomására Németország belépett a gyarmati versenybe (**Togo**, **Kamerun**, **DNY-Afrika**, **DK-Afrika**), ezzel kivívva Anglia ellenszenvét. Meg akarta törni a franciák észak-afrikai vezető szerepét, ezzel két **marokkói válságot**okozva **(1905, 1911)**. Anglia azonban az Antant miatt kitartott a franciák mellett, ezért II. Vilmos terve nem sikerült. Ráadásul a Közel-Keleten is megjelentek a németek **(Berlin-Bagdad vasút, jeruzsálemi zarándoklat, 1898)**, tovább sértve az angol érdekeket.

Németország a századfordulón komoly **fegyverkezésbe** kezdett mind szárazföldön, mind tengeren. Kidolgozták a villámháborús tervüket **(Schlieffen-terv)** Franciaország lerohanására, eközben a franciák a szárazföldi hadseregüket erősítették, míg az angolok korszerű flottát fegyvereztek fel. Mikor a Monarchia hadat üzent Szerbiának **(1914. július 28.)**, Németország nemsokára belépett oldalukon az 1. világháborúba.