*Széchenyi és Kossuth programja*

**Széchenyi István (1791-1860)** hagyományokkal rendelkező családból származó arisztokrata. Huszárkapitányságig vitte a hadseregben, részt vett a lipcsei csatában. Utána a 20-as évek közepéig utazgatott Európában, és járt Angliában is, ami nagy hatást tett rá, hiszen látta a polgári parlamentarizmust és a gazdasági fejlettséget. Ezután tért haza, hogy fejlessze Magyarországot; **Wesselényi Miklós** erdélyi birtokos barátja lett, aki közelebb hozta Széchenyit a rendi ellenzékiség fogalmával.Az 1825-ös országgyűlésen 1 évi jövedelmét ajánlotta fel a **Magyar Tudományos Akadémia** megalapításáért, amihez több ifjú reformer is csatlakozott.

Széchenyi első reformprogramját a **Hitelben (1830)** fogalmazta meg, miután a bécsi bank megtagadta tőle a hitelt, amivel birtokait modernizálni akarta. A helyzetet gazdasági oldalról közelítette meg, főleg a **birtokos nemességet** és az arisztokráciát kívánta meggyőzni arról, hogy az ősiség, robot, stb. már előnytelenek számukra. A kormányt is be kívánta vonni a reformokba, de egyben féltette is azokat tőlük. Ezt a munkát tekintjük a **reformkor (1830-1848)** kezdetének, hiszen a reformok már a **liberalizmus** szellemében születtek. A Hitelre adott kritikát **(Dessewffy József: Taglalat)** követte a **Világ (1831)**, majd a **Stádium (1833)**, mely egységes rendszerbe foglalta Széchenyi elképzeléseit, különös tekintettel azok szakaszaira.

* A modernizációhoz hitelre van szükség **(tőkeinjekció)**.
* El kell törölni az **ősiség törvényét** (1351 óta), mely szerint a nemesi birtok elidegeníthetetlen, és így nem lehet elzálogosítani (ha nincs fedezet, nincs hitel).
* El kell törölni a **háramlási jogot**, mely akadályozza a szabad birtokmozgást.
* Be kell vezetni a **Jus Proprietatist** (a nem nemesek birtokbírhatási joga), hogy a hitelező megszerezhesse az adós nemes földjét.
* Be kell vezetni a **törvény előtti egyenlőséget** és a **törvényes pártvédet** (a nem nemes is fogadhasson ügyvédet).
* Ebből következően be kell vezetni a **részleges közteherviselést** (mindenki a lehetőségeinek megfelelően adózzon), és a nemesség fizesse a háziadót, illetve az országgyűlés költségeit.
* a gazdaságot akadályozó tényezők megszüntetése:

¨      Meg kell növelni a **belső vámokat**, a közlekedést fejlesztendő; legyenek az országgyűlés hatásköre, és mindenki fizesse.

¨      A **céheket** és a **monopóliumokat** el kell törölni.

¨      A **szabad verseny** érdekében el kell törölni a **limitációkat** (hatósági árszabás).

* A magyar nyelvet államnyelvvé kell tenni (a nyelvújítás után már megfelelő erre a célra).
* Az intézmények központosuljanak a **Helytartótanács** kezében, meg kell növelni hatáskörét.
* A változtatásoknak fokozatosan, a **nyilvánosság** szellemében kell végbemenniük.
* a jobbágykérdés: a robot a nemesek szempontjából káros

¨      **önkéntes örökváltság**: A jobbágyfelszabadítást önkéntes alapon, a jobbágy és a földesúr szabad megegyezése alapján kell véghezvinni. Széchenyi az arisztokráciának a példamutatás szerepét kívánta, ám kevesen tettek így.

* viszony Béccsel: együttműködés, kölcsönös megértés; a fejletlenség a belső viszonyokban keresendő

Széchenyi a gyakorlati életben is számos eredményt elért, bevételei főleg üzleti ügyleteiből származtak. Az Al-Duna folyószabályozásának megkezdése, a Lánchíd megépítése, az óbudai hajógyár megépítése, a vasútépítés megkezdése, a derbi és a Pesti Kaszinó is mind-mind Széchenyi nevéhez fűződik, legalábbis nélküle nem jöhettek volna létre.

**Kossuth Lajos (1802-1894)** Monokon született, birtoktalan nemesi családba. Pályafutását Zemplén-megyében kezdte, ám a kolerajárvány után nézeteltérései támadtak a megye konzervatív vezetőivel, így Pestre jött. Az 1832-36-os reformországgyűlésen egy távol lévő főrend felkérte őt tudósítónak, így megírta a csaknem 3500 oldalnyi **Országgyűlési Tudósításokat**. Hivatalosan magánlevél volt, de a nyilvánosság számára kézzel másolt újságként elérhető lett, és több mint 360 számot megért. Az országgyűlés után**Törvényhatósági Tudósítások** címmel, hasonló módon mutatta be a vármegyei Közgyűlés munkáját 10 hónapon keresztül, amíg (derült égből Metternich) a Kamarilla le nem csapott, és Kossuthot letartóztatták. Ez része volt a reformere elleni átfogó támadásnak, többeket letartóztattak; Kossuthot 4 év börtönbüntetésre ítélték, ami alatt a Várban megtanult angolul. Miután kiszabadult, Kossuth 1941. januárjában Landerer Lajostól megkapta a **Pesti Hírlap** szerkesztését, amely által a kormány jobban kézben tudta őt tartani. Az újságírás megreformálása mellett **(politikai vezércikk)** népszerűvé tette a lapot, hiszen rendszerezte a reformellenzék gondolatait, megoldást is kínálva.

A program célja egy **modern polgári nemzetállam** megteremtése volt, aminek alapja az**érdekegyesítés** volt. Minden társadalmi réteg szempontjából vizsgálódott, legfőbb célja a jobbágy-nemes ellentét megszüntetése volt. Mivel az önkéntes örökváltság nem vezetett eredményre (a jobbágyok zömének nem volt elég pénze, a birtokosoknak pedig mindenképpen kellett a megváltás), ezért Kossuth felvetette a **kötelező örökváltság**gondolatát. A megváltást ebben az esetben az államra bízta, célja az volt, hogy a jobbágyok is tulajdonossá váljanak; az úrbéri telket a jobbágy tulajdonává kívánta tenni, míg a majorságot meghagyta a földesúr kezén. Elsősorban a **közép- és kisbirtokos nemességre** támaszkodott, be kívánta vezetni az **általános közteherviselést** és a**törvény előtti egyenlőséget**.

Az államszervezetet is át kívánta alakítani: a rendi országgyűlés helyett **népképviseleti országgyűlést** képzelt el, ahová egy cenzusos rendszer útján lehetett bekerülni. A végrehajtást pedig a kormányszékek helyett egy, az országgyűlésnek **felelős kormány**kezébe kívánta helyezni. Szorgalmazta az önálló hazai ipart, ezért hangsúlyozta a**védővámok** szerepét. Megalapította a **Védegyletet (1844)**, amelynek tagjai kötelezettséget vállaltak, hogy 6 évig csak magyar árut vásárolnak (ez volt a reformellenzék első szervezeti kerete). A **nemzeti önrendelkezés** alapján nagyobb önállóságot kívánt Magyarországnak a Habsburg Birodalmon belül.

Miután a Birodalom belátta, hogy Kossuthot nem lehet kontrollálni, 1844-ben leváltották a Pesti Hírlap szerkesztői pozíciójából.

Széchenyi és Kossuth eltérő elképzeléseket fogalmazott meg programjaiban, habár mindkettő célja a feudális társadalom átalakítása **polgári társadalommá** volt. Kossuth gyorsabb, radikálisabb reformokat fogalmazott meg, és sokkal inkább próbált hatni az érzelmekre. Kettejük vitájában Kossuth tisztelettel kezelte a „legnagyobb magyart”, és azt hangoztatta, hogy ő csak a Széchenyi által megkezdett úton jár. Széchenyi féltette az országot a birodalom erejétől, féltette a kialakuló reformokat. Azonban a liberálisok Kossuth köré gyűltek, mert támogatták a radikálisabb elképzeléseket; ezért Széchenyi a 40-es évekre elszigetelődött. Nem tudott létrehozni egy mérsékeltebb középpártot, így a mérsékeltebb (Deák-Batthyány) és a radikálisabb (Kossuth) irányzatok között nem jött létre szakadás.